[{"text_idx": "#000007", "text": "Er mwyn annog disgyblion i fwynhau cerdded ym mhob tywydd, cynhaliodd y Pwyllgor Eco weithgaredd \u2018cerdded mewn esgidiau glaw\u2019 yn nhymor y Gwanwyn i gael ei gwblhau fel rhan o waith dosbarth. Cafodd cwestiynau i bob blwyddyn ysgol eu rhoi o gwmpas yr ysgol a chafodd disgyblion ym mhob dosbarth eu hannog i ddod o hyd i\u2019r atebion ar gyfer gwobrau amser chwarae."}, {"text_idx": "#000008", "text": "Roedd y Pwyllgor Eco eisiau ymgysylltu a\u0302\u2019r ysgol gyfan ac felly cynllunion nhw wythnos o weithgareddau a heriau er mwyn i gerddwyr ymgysylltu a\u0302\u2019r pethau o\u2019u cwmpas wrth gerdded i\u2019r ysgol bob dydd. Cafodd rhieni wybod am hyn drwy gylchlythyron am yr \u2018wythnos cerdded i\u2019r ysgol\u2019, a chawson nhw restr o\u2019r tasgau a fyddai\u2019n cael eu cwblhau bob dydd er mwyn helpu eu plant. Cafodd yr ysgol gyfan wybod am y fenter fel rhan o wasanaeth ysgol a amlinellodd buddion gadael y car gartref."}, {"text_idx": "#000009", "text": "Pob dydd cafodd y plant a oedd wedi cerdded i\u2019r ysgol ddarn o bapur i gofnodi eu hatebion i\u2019w heriau. Cafodd y darnau o bapur hyn eu defnyddio i fonitro\u2019r nifer o ddisgyblion a oedd yn cerdded i\u2019r ysgol gyda\u2019r cynllun i greu murlun o\u2019r llwyddiannau. Dyma\u2019r heriau a gafodd eu gosod i\u2019r disgyblion:"}, {"text_idx": "#000012", "text": "Dydd Mercher \u2013 caru eich coed \u2013 cofleidio\u2019r coed ar eich ffordd i\u2019r ysgol. Cyfrif faint o goed rydych chi wedi\u2019u cofleidio."}, {"text_idx": "#000013", "text": "Dydd Iau\u2013 cofnodi coed \u2013 cyfrif a chofio faint o goed rydych chi wedi\u2019u gweld ar eich ffordd i\u2019r ysgol."}, {"text_idx": "#000014", "text": "Dydd Gwener \u2013 hedfan yn rhydd\u2013 tynnu llun o aderyn neu bryfyn rydych chi wedi gweld ar eich ffordd i\u2019r ysgol."}, {"text_idx": "#000015", "text": "Mae\u2019r murlun sia\u0302p coeden yn cynrychioli pob taith gerdded i\u2019r ysgol yn ystod wythnos cerdded i\u2019r ysgol."}, {"text_idx": "#000016", "text": "Yn ystod yr wythnos, roedd mwy na 1000 o deithiau cerdded wedi\u2019u cyflawni. Mae\u2019r Pwyllgor Eco yn bwriadu ail wneud y gweithgaredd bob blwyddyn ac yn gobeithio y bydd y coed yn parhau i dyfu wrth i fwy o deithiau cynaliadwy yn cael eu gwneud i\u2019r ysgol bob blwyddyn."}, {"text_idx": "#000017", "text": "Darganfod sut mae ysgolion yn eich ardal yn gwneud ar y rhaglen Eco-Sgolion."}]